Ahmad Abubakar Gumi ko Ahmad Gumi, ko mufti, ɗa ne ga daya daga cikin shahararrun malamanSunna a Arewacin Najeriya marigayi Shaykh Abubakar Mahmud Gumi. An haifi Ahmad Abubakar a shekara ta 1959. Ya kasance ɗa ne ga malam Abubakar Mahmoud Gumi kuma shi ne babban ɗan sa wanda mahaifiyarsa itace Amina Abubakar Gumi kuma uwargida ce acikin mata uku da malamin ya aura. Ahmad Abubakar Gumi yafara makarantar sa ta farko a Kano, inda daga bisani ya dawo jihar Kaduna ya halarci Kwalejin [[Kwalejin Tunawa da Sardauna|Kwalejin Tunawa da Sardauna (Sardauna Memorial College (SMC)) don gudanar da karatun babbar sakandirec, sannan bayan ya kammala karatun sa, ya samu shiga Jami’ar Ahmadu Bello, Zariya don yin karatun Likitanci, bayan kammala karatun sa ya sa ya shiga Kwalejin Tsaron Najeriya, inda ya fito amatsayin Sojan Najeriya. Gumi ya yi murabus daga aikin soja a matsayin Kaftin kuma ya koma Saudi Arabiya don ci gaba da karatunsa a fannin addinin Musulunci a Jami’ar Umm al-Qura inda ya yi karatun Fiƙihu da Tafsiri inda yakai ga samun matakin karatu na digirin digirgir wato digiri mataki na uku (Ph.D) daga Jami'ar Ummul Qura dake Birnin Makkah a ƙasar Saudiya.